
Spomenik velikom vojvodi Mirku Petroviću podignut je 8. novembra 1886. godine. Postojanje spomenika 
vojvodi Mirku Petroviću (Njeguši, 19. avgust 1820 — Cetinje, 20. jul 1867) u centru Podgorice uočio je i 
opisao i češki folkrorist, slikar, publicista i putopisac Ludvik Kuba (1863-1956), koji je boravio je u 
Knjaževini Crnoj Gori 1890 i 1891. godine, o čemu je napisao knjigu »U Crnoj Gori«, štampanoj u Pragu 
1892. godine. Ta Kubina knjiga »U Crnoj Gori« kod nas je objavljena u Podgiorici 1996. godine. U toj 
knjizi češki istraživač i putiopisac Ludvik Kuba, pored ostalog, opisujući svoj obilazak Podgorice i boravak 
u njoj, navodi i to da je u Podgorici (Mirkovoj varoši) »Na sredini prostranog trga nove varoši, u čast 
Vojvode Mirka, njegovog patrona, podignut je obelisk« (Ludvik Kuba, »U Crnoj Gori«, Podgorica, 1996, 
str. 156). Podsecanja radi, Mirko Petrović Njegoš, veliki vojvoda, brat je vladara crnogorskog knjaza 
Danila Petrovića Njegoša (1826-1860 — svjetovnog poglavara Crne Gore od 1851. do 1860) i otac knjaza/ 
kralja Nikole. Vojvoda Mirko Petrović istaknuti je junak, pobjednik s Grahovca 1858, vojskovođa i 
predsjednik Crnogorskog Senata. Veliki Vojvoda Mirko Petrović je jedna od ključnih ličnosti crnogorske 
državne politike kako u doba vladavine knjaza Danila tako i u vrijeme uprave knjaza Nikole, sve do svoje 
smrti 1867. godine. Spomenik je srušen 6. januara 1919.godine. 


Rušenje spomenika 


O rušenju spomenika velikom vojvodi Mirku Petroviću pisao je u svojim zabilješkama i Nikola Tomanov 
Zec (1900-1970), crnogorski patriota, učesnik Božićnjeg ustanka decembra 1919, zelenaš, politički 
emigrant. U rukopisnoj zaostavštini Nikole T. Zeca, čiji je dio njegova porodica ustupila za objavljivanje 
crnogorskom nezavisnom neđeljniku iz Podgorice, »Monitoru«, navodi se i to kako su poslije održavanja 
podgoričke skupštine glavni bjelaški lideri, na čelu s Markom Dakovićem, za vršenje torture nad narodom i 
za rušenja kulturno-istorijskih spomenika i slično, podijelili zadatke novonastaloj organizaciji zvanoj 
»Omladina«. Pripadnici te organizacije, po nalogu novouspostavljenih političkih vlasti u Crnoj Gori od 
kraja 1918. godine, prionuli su na posao. Naime, organizacija zvana »Omladina« je, piše Nikola T. Tec 
»odmah poslije sukoba kod Cetinja srušila spomenik u Podgorici, koji je bio podigao knjaz Nikola svome 
ocu »Velikom Vojvodi Mirku Petroviću i Crnogorcima palim za oslobođenje Podgorice i Zete«. Taj 
spomenik nalazio se na glavnom trgu i bio je jedini te vrste u Crnoj Gori. 


Pred Podgoričkom sabornom crkvom nalazi se jedna skromna kamena grobnica u kojoj su položene kosti 
četrdeset boraca iz bataljona Ljubotinjsko-dobrskog, koji su poginuli 1877. godine u jednom smjelom jurišu 
na Zagoričkom polju. Tom prilikom pao je i komandant tog bataljona, njegov zamjenik i bataljonski 
zastavnik. Tu grobnicu podigao je knjaz Nikola o svome trošku i svojom rukom položio u nju kosti svojih 
ratnih drugova, pošto ih je prethodno obavio svojim svilenim pojasom. Na nadgrobnoj poloči, iznad 
poređanih imena, dao je urezati ove svoje stihove: 


»S poštovanjem pristupite grobu ovih mučenika u kom leže četrdeset Ljubotinjskih ubojnika...«. 


I ovu je grobnicu »Napredna omladina Crne Gore« razlupala maljevima, tako da su stihovi i nekoliko 
imena oštećeni te se ne mogu čitati«, veli Nikola T. Zec (feljton »Zelenaši«, Monitor«, Podgorica, 7. 
oktobar 1994. br. 207, str. 47) 


Pantelija Jovovié o ruSenju spomenika 


Srpski novinar i publicista Pantelija Jovoviel! (koji je, po sopstvenom priznanju zbog pisanja o zlocinima 
koji su Cinjeni u Crnoj Gori bio fizički napadnut, na njega je bačena bomba i ranjen je mecima iz revolvera) 
o ruSenju spomenika velikom vojvodi Mirku Petrovicu u Podgorici objavio je, u beogradskom listu 
»Balkan«, od 18. septembra 1922. godine, članak pod naslovom »Juriš na cnogorske spomenike«. U tome 
tekstu Pantelija Jovović piše i ovo: »Obzimost i dužno poštovanje prema mrtvima dokaz je kulture jednog 
naroda. Čije je groblje razgrađeno i grobovi obrasli korovom, ništa dalje ne pitajte za njegovu kultutu. 
Divljak je. Kada je u Srbiji 1903. godine jedna zavjera učinila kraj dinastiji Obrenovića, nikome nije na um 
padalo da ruši spomenik kneza Mihaila; jer ko bi njega rušio rušio je ištoriju Srbije. Nije se jednako 
postupilo sa spomenicima u Crnoj Gori prilikom njenog ujedinjenja sa Srbijom. Sramota je beogradske 
Vlade zato što su spomenike rušili njeni činovnici, a crnogorska je sramota zbog toga što su ti činovnici 
sinovi Crne Gore. Neki pijani Savo Fatić srušio je u Podgorici 1918. godine spomenik podignut junacima, 
slavno palim u ratu godine 1862. Doduše nijedan Fatićev predak nije pao u tome ratu, te nije čudo da je on 
gotov na rušenje spomenika kao i na paljenje kuća, ali je čudo što je sa njim bilo i Crnogoraca čiji su preci 
ratovali. Nije čudo što pijani Fatić ruši spomenik, ali je skandal da Vlada mješto da spomenik popravi ona 
naređuje sravnjivanje njegovog nesrušenog ostatka sa zemljom, da se ne zna ni gdje je poštojao. A Sava 
Fatića odmah iza rušenja spomenika i revnosnog učestvovanja u paljenju kuća postavlja za člana 
crnogorskog Vrhovnog suda! I sada taj treba da sudi onima kojima je kuće palio i oni da očekuju od njega 
pravdu! Vlada je na pogrešnom putu ako misli da su to sredstva za ujedinjenje Crne Gore sa Srbijom... 
Savo Fatić živjeći u Crnoj Gori, u kojoj je skoro svaka familija gorda na svoju prošlost, osjeća se, 
razumijem, vrlo neprijatno nemajući sam pomena vrijedne familijarne prošlosti. On bi bio gotov zbog toga 
uništiti ovu crnogorsku prišlost, a zar da on bude mjerodavan za pravac rada beogradske vlade? 
Beogradska Vlada može preko Sava Fatića zapaliti par kuća u Crnoj Gori, ali preko njega ne može vladati 
Crnom Gorom, a još manje vršiti njeno ujedinjenje sa Srbijom«, pisao je 1922. godine Pantelija Jovoviel2], 


Obnova spomenika 


Spomenik velikom vojvodi Mirku Petrovicu je obnovljen 13.jula 2017. godine. Na podgorickom Trgu 
nezavisnosti 1. avgusta 2017. godine svečano je otkriven spomenik vojvodi Mirku Petroviću-Njegošu i 
crnogorskim junacima učesnicima oslobodilačkih ratova 1853, 1858, 1862, 1876-1878. Spomenik su otkrili 
ministar odbrane Predrag Bošković i gradonačelnik Podgorice Slavoljub Stijepovićiši.N a spomen-obilježju 
je ispisano ćirilicom: “Velikom vojvodi Mirku Petroviću Njegošu 1820-1867 i crnogorskim junacima 
učesnicima oslobodilačkih ratova 1853, 1858, 1862, 1876-1878. Spomenik je obnovljen 13.jula 2017. 
godine po uzoru na provobitni koji je otkriven 8. novembra 1886. godine, a srušen 6. januara 1919. 
godine”. 

